Lautaro Martínez

**Lautaro Javier Martínez** (* 22. august 1997, Bahía Blanca, Argentína) je argentínsky futbalista, ktorý hráva na pozícii útočníka v talianskom klube Inter Miláno.

## Klubová kariéra

### Racing Club
Martínez sa narodil v meste Bahía Blanca kde začal s futbalom. V roku 2014 prestúpil do mládežníckeho tímu Racing Club de Avellaneda. Krátko po vstupe do klubu začal Martínez trpieť túžbou po domove a chcel sa vrátiť do svojho rodného mesta. Jeho spoluhráč Braian Mansilla ho napokon presvedčil, aby zostal, a za rezervu klubu strelil 53 gólov v 64 vystúpeniach.

V klube debutoval 1. novembra 2015 pri výhre 3:0 nad Crucero del Norte. Svoj prvý gól strelil 20. novembra 2016 pri remíze 1:1 s Huracánom.

### Inter Miláno
Martínez bol spájaný s prestupom do Interu Miláno. Dňa 4. júla 2018 bol jeho prestup oficiálne potvrdený. Lautaro podpísal päťročný kontrakt a Racing Club zaňho získal 22,7 miliónov eur. V klube debutoval 19. augusta pri prehre 0:1 so Sassuolom. Svoj prvý gól strelil 29. septembra pri výhre 2:0 nad Cagliari na štadióne San Siro. Dňa 17. marca 2019 strelil gól z penalty a asistoval pri výhre 3:2 v mestskom derby proti AC Miláno.

Dňa 2. októbra 2019 strelil Lautaro svoj prvý gól v Lige majstrov UEFA pri prehre 1:2 s Barcelonou. Neskôr v priebehu súťaže skóroval pri výhre 3:1 nad Slaviou Praha a stal sa iba štvrtým hráčom Interu a piatym argentínskym hráčom, ktorý skóroval v štyroch zápasoch Ligy majstrov v rade. Dňa 17. augusta 2020 skóroval pri výhre 5:0 nad Šachtarom Donetsk v semifinále Európskej ligy UEFA 2019/20.

V sezóne 2020/21 odohral Lautaro 48 vo všetkých súťažiach (z toho 38 v lige) a strelil 19 gólov (z toho 17 v lige). Veľkou pomocou prispel k zisku *scudetta* a prvého titulu Serie A pre Inter po jedenástich rokoch.

Dňa 8. marca 2022 skóroval Lautaro pri výhre 1:0 nad Liverpoolom v odvete osemfinále Ligy majstrov UEFA 2021/22. Bol to prvý gól Interu vo vyraďovacej fáze Ligy majstrov po 3647 dňoch.

Dňa 16. mája 2023 strelil jediný gól pri víťazstve 1:0 nad AC Miláno v odvete semifinále Ligy majstrov UEFA 2022/23. Po výhre 2:0 v prvom zápase tak Inter postúpil do finále Ligy majstrov. O osem dní neskôr skóroval vo finále Coppa Italia v ktorom Inter zdolal Fiorentinu 2:1.

Dňa 30. septembra 2022 strelil po vystriedaní v 55. minúte štyri góly a prispel k výhre 4:0 nad Salernitanou. Stal sa prvým hráčom v histórii Serie A, ktorý strelil štyri góly ako striedajúci hráč. Dňa 25. februára 2024 skóroval dvakrát pri výhre 4:0 nad US Lecce, prvý gól v zápase bol pre Lautara 100. gól v Serie A.

## Medzinárodná kariéra
V národnom tíme Argentíny debutoval 12. marca 2018 pri prehre 1:6 so Španielskom v priateľskom zápase. Dňa 12. októbra 2018 strelil Lautaro svoj prvý gól v národnom tíme pri výhre 4:0 nad Irakom.

V máji 2019 bol Martínez zaradený do záverečnej nominácie na Copa América 2019. Na turnaji nastúpil do štyroch zápasoch a skóroval v skupine pri výhre 2:0 nad Katarom a vo štvrťfinále pri výhre 2:0 nad Venezuelou. Argentína na turnaji skončila na treťom mieste.

Dňa 10. marca 2019 strelil Martínez svoj prvý medzinárodný hetrik pri výhre 4:0 nad Mexikom v priateľskom zápase.

Lautaro bol nominovaný do záverečnej nominácie na Copa América 2021. Skóroval v poslednom zápase skupiny pri výhre 4:1 nad Bolíviou a neskôr skóroval aj vo štvrťfinále proti Ekvádoru a v semifinále proti Kolumbii. S Argentínou postúpil do finále kde zvíťazili 1:0 nad Brazíliou.

Lautaro bol nominovaný do záverečnej nominácie Argentíny na Majstrovstvá sveta vo futbale 2022. Pre problémy s lýtkom nastúpil na prvé dva zápasy v skupine a neskôr v priebehu turnaja nastupoval z lavičky. S národným tímom dokráčal do finále kde vyhrali nad Francúzskom po penaltovom rozstrele.

Martínez bol zaradený do záverečnej nominácie Argentíny na Copa América 2024.

## Štatistiky kariéry

### Klubové
*K 30. júnu 2024*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA
: **3** Copa Libertadores
: **<sup>4</sup>** Copa Sudamericana

### Medzinárodné
*K 30. júnu 2024*

## Úspechy
### Inter Miláno
* Serie A: 2020/21, 2023/24
* Coppa Italia: 2021/22, 2022/23
* Supercoppa Italiana: 2021, 2022, 2023

### Argentína
* Majstrovstvá sveta vo futbale: 2022
* Copa América: 2021
* CONMEBOL-UEFA Cup of Champions: 2022

### Individuálne
* Najlepší hráč sezóny Serie A: 2023/24
* Najlepší strelec sezóny Serie A: 2023/24

## Referencie

## Externé odkazy
* Lautaro Martínez na TransferMarkt

## Zdroj

Kategória:Argentínski futbalisti
Kategória:Hráči Racing Club
Kategória:Hráči FC Internazionale Miláno
Kategória:Hráči Majstrovstiev sveta vo futbale 2022
Kategória:Hráči Serie A
Kategória:Majstri sveta vo futbale
Kategória:Futbaloví útočníci